Pranešimas žiniasklaidai

2025 m. birželio 3 d.

**Alytaus „Maxima“ atsinaujino: patogesnis išplanavimas bei gausesnis prekių pasirinkimas**

**Antradienį lietuviškas prekybos tinklas „Maxima“ Alytuje, adresu Santaikos g. 34G, atvėrė atnaujintos dviejų X parduotuvės duris. Nuo 2007-ųjų veikianti „Maxima“ pasikeitė iš esmės – atnaujintas ne tik parduotuvės išplanavimas, bet ir praplėsti mėsos, kulinarijos, pieno produktų skyriai, įrengta dar daugiau naujos kartos savitarnos kasų.**

Po kiek daugiau nei tris savaites trukusių atnaujinimo darbų, Alytaus „Maxima“ buvo atnaujinta pagal naująjį formatą. Dabar čia užsukę pirkėjai, kaip ir kitose to paties dydžio „Maximos“ parduotuvėse, ras panašiai išdėliotas prekes, jiems pažįstamą aplinką, patogiai išplanuotas erdves ir kruopščiai išgrynintą maisto prekių asortimentą.

„Šią Alytaus „Maximą“ pamėgę ne tik vietiniai gyventojai, bet ir miesto svečiai. Kadangi parduotuvė įsikūrusi strategiškai patogioje vietoje, į ją mėgsta užsukti ir pirkėjai, vykstantys poilsiauti prie aplinkinių ežerų, poilsiaviečių. Be to, įdomu, kad šioje „Maximoje“ dažnai apsilanko ir turistų grupės iš Lenkijos – atvykę jie rūpinasi brangesnėmis skirtingų kategorijų maisto prekėmis: skilandžiais, šokoladais, gėrimais ir panašiai“, – dalinasi „Maximos“ Komunikacijos ir korporatyvinių ryšių departamento direktorė Indrė Trakimaitė-Šeškuvienė.

Po atnaujinimo šioje „Maximoje“ padidintas šviežių bandelių, pieno produktų asortimentas, gausesnis mėsos, žuvies pasirinkimas. Tuo tarpu mėgstantys „Meistro kokybės“ konditeriją bei kulinariją ras didelį šių gaminių pasirinkimą – taupantiems laiką jie bus paruošti iš anksto supakuoti, o norintys, kad pasirinktus maisto gaminius pasvertų iš vitrinos, galės paprašyti parduotuvės darbuotojų pagalbos.

„Parduotuvėje atnaujinta šaldyto maisto bei pieno skyriaus įranga, kulinarijos baldai. O perplanavus Alytaus „Maximos“ interjerą, erdvesni praėjimai tarp prekių leis patogiau naudotis pirkinių vežimais, o darbuotojams tai užtikrins dar sklandesnį darbą kraunant prekes į lentynas“, – priduria „Maximos“ atstovė.

**Naujos kartos savitarnos kasų – beveik dvigubai daugiau**

Po parduotuvės atnaujinimo pokyčių džiugios žinios ir savarankišką apsipirkimą vertinantiems pirkėjams – daugiau nei 2600 kv. m prekybinio ploto „Maximoje“ nuo šiol beveik dvigubai daugiau naujos kartos savitarnos kasų – net 14. Apsipirkimas šioje parduotuvėje bus ne tik greitesnis, bet ir dar sklandesnis. Po atnaujinimo Alytaus „Maximoje“ ir toliau veiks 9 įprastos kasos.

Kilus klausimams, juos išspręsti padės 67 pirkėjams gerai pažįstami parduotuvės darbuotojai, iš kurių net 19 įmonėje dirba ilgiau nei 15 metų. Parduotuvė pirkėjų lauks kasdien nuo 8 val. iki 22 val. Prekybos centre taip pat įsikūrusi „Eurovaistinė“, kosmetikos, avalynės, drabužių parduotuvės, čia galima pasirūpinti prekėmis savo augintiniui ar prisėsti pavalgyti.

**Ypatingi atidarymo pasiūlymai**

Pirmąją atnaujintos „Maximos“ atidarymo savaitę pirkėjai, pasinaudodami ypatingais šios parduotuvės atidarymo leidinio kainų pasiūlymais, galės nurodytas prekes įsigyti reikšmingai pigiau. Visa informacija ir pasiūlymai yra skelbiami specialiame atidarymui skirtame leidinyje, kurį galima rasti parduotuvėje bei internete: <https://www.maxima.lt/leidiniai/atidarymas-x979>.

Taip pat iki birželio 9 dienos, pirkėjai, apsiperkantys su „Ačiū“ kortele, dalyvauja loterijoje, kurioje net 100-ui laimingųjų kiekviena pirkinių krepšelyje esanti prekė kainuos po 1 centą, o didžiausia suteikiama nuolaida sieks 100 eurų. Specialus pasiūlymas pirkėjų lauks ir atsinaujinusioje „Eurovaistinėje“.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir kruopščiai atrinktas pasirinkimas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maximos“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos**:

El. paštas komunikacija@maxima.lt